2020. gada Noteikumi Nr.

Rīgā (prot. Nr. . §)

**Kārtība, kādā aprēķina un iekasē nelikumīgo valsts atbalstu un procentus no zonu kapitālsabiedrībām un licencētām kapitālsabiedrībām**

Izdoti saskaņā ar

Likuma “Par nodokļu piemērošanu brīvostās un

speciālajās ekonomiskajās zonās” 8. panta devīto daļu

**I. Vispārīgie jautājumi**

1. Noteikumi nosaka par nelikumīgā valsts atbalsta atgūšanu atbildīgās institūcijas un to pienākumus un kārtību, kādā tās aprēķina un iekasē no zonu kapitālsabiedrībām un licencētām kapitālsabiedrībām likuma “Par nodokļu piemērošanu brīvostās un speciālajās ekonomiskajās zonās” 8. panta astotajā daļā minēto nelikumīgo valsts atbalstu un procentus.
2. Noteikumos lietotie termini:
	1. nelikumīgs valsts atbalsts – valsts atbalsts (tiešo nodokļu atvieglojums/atlaides), kas piešķirts, neievērojot likumā “Par nodokļu piemērošanu brīvostās un speciālajās ekonomiskajās zonās” noteiktos valsts atbalsta piešķiršanas nosacījumus, tai skaitā valsts atbalsts, ko tā saņēmējs izmanto, pārkāpjot līguma par ieguldījumu vai paredzamo algu izmaksu veikšanu nosacījumus vai pārkāpjot Eiropas Komisijas lēmuma, kas pieņemts, atbilstoši Padomes 2015. gada 13. jūlija regulas Nr. 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai 4. panta 3. punktam vai 9. panta 3. vai 4. punktam, nosacījumus;
	2. nelikumīgs valsts atbalsta apmērs – katrs nelikumīga valsts atbalsta piešķīrums, kas faktiski saņemts tiešo nodokļu atvieglojuma/atlaižu veidā līguma par ieguldījumu vai paredzamo algu izmaksu veikšanu ietvaros uz attiecīgā nodokļa samaksas termiņa dienu;
	3. nelikumīga valsts atbalsta procenti – procenti, kas saskaņā ar šiem noteikumiem aprēķināti nelikumīgā valsts atbalsta saņēmējam par nelikumīgu valsts atbalsta apmēru;
	4. nelikumīga valsts atbalsta procentu aprēķina periods – laika periods no nelikumīgā valsts atbalsta apmēra saņemšanas līdz nokavējuma naudas, nelikumīga valsts atbalsta apmēra un nelikumīga valsts atbalsta procentu pilnīgai iemaksai attiecīgi valsts un pašvaldības budžetā;
	5. nelikumīgā valsts atbalsta apmēra faktiskā saņemšana – diena, kad nelikumīgā valsts atbalsta saņēmējs saņem likumā “Par nodokļu piemērošanu brīvostās un speciālajās ekonomiskajās zonās” noteikto tiešo nodokļu atvieglojumu/atlaidi.
	6. nelikumīgā valsts atbalsta summa – atgūstamā nelikumīga valsts atbalsta apmērs, nokavējuma nauda un nelikumīga valsts atbalsta procenti, kas aprēķināti saskaņā ar šo noteikumu III. nodaļā noteikto metodiku.

**II. Nelikumīga valsts atbalsta konstatēšanas un nelikumīga valsts atbalsta apmēra, nokavējuma naudas un nelikumīga valsts atbalsta procentu aprēķināšanas un iekasēšanas kārtība**

1. Institūcija, kura konstatē potenciālu nelikumīgu valsts atbalstu, informē par to attiecīgo brīvostas pārvaldi vai zonas pārvaldi, ar kuru zonas kapitālsabiedrībai vai licencētai kapitālsabiedrībai noslēgts līgums par ieguldījumu vai paredzamo algu izmaksu veikšanu.
2. Pēc informācijas saņemšanas no šo noteikumu 3.punktā minētās institūcijas vai pēc tam, kad attiecīgā brīvostas pārvalde vai zonas pārvalde pati konstatējusi potenciālu nelikumīgu valsts atbalstu, brīvostas pārvalde vai zonas pārvalde veic informācijas apkopošanu un izvērtē, vai noslēgtā līguma par ieguldījumu vai paredzamo algu izmaksu veikšanu ietvaros noteikto tiešo nodokļu atvieglojumu piemērošanā konkrētai zonas kapitālsabiedrībai vai licencētai kapitālsabiedrībai konstatējams nelikumīgs valsts atbalsts.
3. Brīvosta pārvaldei vai zonas pārvaldei ir tiesības pieprasīt un saņemt informāciju no konkrētās zonas kapitālsabiedrības vai licencētas kapitālsabiedrības, Valsts ieņēmumu dienesta un attiecīgās pašvaldības, ja tā ir nepieciešama šo noteikumu 4. punktā noteiktā izvērtējuma veikšanai.
4. Ja brīvostas pārvalde vai zonas pārvalde šo noteikumu 4. punktā noteiktā izvērtējuma ietvaros konstatē nelikumīgu valsts atbalstu, pirms lēmuma par nelikumīga valsts atbalsta atgūšanu pieņemšanas tā lūdz Valsts ieņēmumu dienestu sniegt nelikumīgā valsts atbalsta summas aprēķinu uz plānoto lēmumā par nelikumīgā valsts atbalsta atgūšanu nosakāmo nelikumīgā valsts atbalsta summas iemaksas datumu.
5. Valsts ieņēmumu dienests desmit darbdienu laikā pēc šo noteikumu 6. punktā minētā pieprasījuma saņemšanas saskaņā ar šo noteikumu III. nodaļā noteikto metodiku veic atgūstamās nelikumīgā valsts atbalsta summas aprēķinu, un nosūta to brīvostas pārvaldei vai zonas pārvaldei, norādot atgūstamās summas katram tiešo nodokļu veidam atsevišķi.
6. Pēc šo noteikumu 7. punktā minētā aprēķina saņemšanas brīvostas pārvalde vai zonas pārvalde pieņem lēmumu par nelikumīga valsts atbalsta atgūšanu un nosūta to konkrētajai zonas kapitālsabiedrībai vai licencētai kapitālsabiedrībai, Valsts ieņēmumu dienestam un attiecīgajai pašvaldībai. Lēmumam par nelikumīgā valsts atbalsta atgūšanu pievieno šo noteikumu 7. punktā minēto aprēķinu. Ar lēmuma par nelikumīga valsts atbalstu atgūšanu pieņemšanu zonas kapitālsabiedrība vai licencēta kapitālsabiedrība zaudē tiesības uz valsts atbalsta saņemšanu par veiktajiem ieguldījumiem vai algu izmaksām saskaņā ar attiecīgo līgumu par ieguldījumu vai paredzamo algu izmaksu veikšanu, kura ietvaros ir konstatēts nelikumīgs valsts atbalsts.
7. Valsts ieņēmumu dienests un attiecīgā pašvaldība veic pārbaudi par lēmumā par nelikumīgā valsts atbalsta atgūšanu noteiktā nelikumīgā valsts atbalsta summas iemaksas izpildi atbilstoši savai kompetencei valsts un pašvaldības budžetā un desmit darbdienu laikā no lēmuma par nelikumīgā valsts atbalsta atgūšanu izpildes vai labprātīgā izpildes termiņa informē par to attiecīgo brīvostas pārvaldi vai zonas pārvaldi.
8. Ja zonas kapitālsabiedrība vai licencēta kapitālsabiedrība neizpilda šo noteikumu 8. punktā minētajā lēmumā noteikto pienākumu, Valsts ieņēmumu dienests un attiecīgā pašvaldība atbilstoši savai kompetencei veic lēmuma par nelikumīga valsts atbalstu atgūšanu piespiedu izpildi normatīvajos aktos noteiktajā kārtībā un Valsts ieņēmumu dienests veic atgūstamās nelikumīgā valsts atbalsta summas pārrēķinu. Valsts ieņēmumu dienests un attiecīgā pašvaldība desmit darbdienu laikā no lēmuma par nelikumīgā valsts atbalsta atgūšanu piespiedu izpildes procesa beigām informē par to attiecīgo brīvostas pārvaldi vai zonas pārvaldi.
9. Šo noteikumu 8. punktā minēto lēmumu zonas kapitālsabiedrība vai licencēta kapitālsabiedrība var apstrīdēt Administratīvā procesa likumā noteiktajā kārtībā tiesā. Par šo noteikumu 8. punktā minētā lēmuma apstrīdēšanu brīvostas pārvalde vai zonas pārvalde informē Valsts ieņēmumu dienestu un attiecīgo pašvaldību. Šo noteikumu 8. punktā minētā lēmuma apstrīdēšana neaptur šo noteikumu 10. punktā noteikto piespiedu izpildi.

**III. Nelikumīga valsts atbalsta un procentu aprēķināšanas metodika**

1. Atgūstamo nelikumīgā valsts atbalsta summu nosaka, saskaitot šo noteikumu 13. un 14. punktā noteiktās summas par nelikumīga valsts atbalsta procentu aprēķina periodu.
2. Nelikumīgā valsts atbalsta apmēra un nokavējuma naudas summu par saņemto nelikumīgā valsts atbalsta apmēru nelikumīga valsts atbalsta procentu aprēķina periodā līdz trīs gadiem, skaitot atpakaļ no lēmuma par nelikumīga valsts atbalsta atgūšanu pieņemšanas, aprēķina saskaņā ar likumā “Par nodokļu piemērošanu brīvostās un speciālajās ekonomiskajās zonās” 8. panta septītajā daļā noteikto kārtību.
3. Nelikumīgā valsts atbalsta apmēra un nelikumīga valsts atbalsta procentu summu par saņemto nelikumīgā valsts atbalsta apmēru nelikumīga valsts atbalsta procentu aprēķina periodā, kas pārsniedz šo noteikumu 13. punktā noteikto trīs gadu periodu, aprēķina, izmantojot šādu formulu:

$$A=\sum\_{n=1}^{\infty }\left(M\_{n}x\left(1+r\_{t}\right)^{{365}/{365}}x\left(1+r\_{t+1}\right)^{{365}/{365}}x\left(1+r\_{t+2}\right)^{{365}/{365}}x\left(1+r\_{t+3}\right)^{{d\_{n}}/{365}}\right)$$

, kur

*A -* nelikumīga valsts atbalsta apmēra un nelikumīga valsts atbalsta procentu summa par saņemto nelikumīgā valsts atbalsta apmēru nelikumīga valsts atbalsta procentu aprēķina periodā, kas pārsniedz trīs gadu periodu.

*Mn* - katrs saņemtais nelikumīgā valsts atbalsta apmērs *euro* valūtā, kas faktiski saņemts pirms šo noteikumu 12.punktā minētā trīs gadu perioda.

*n -* nelikumīgā valsts atbalsta apmēra saņemšanas gadījumi.

*ry -* atsauces likme, izteikta procentos, kuru publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai 10. pantu, un kura bija spēkā brīdī, kad nelikumīgs valsts atbalsta apmērs saņemts, pieskaitot 100 bāzes punktus. .

*t -* katram saņemtajam nelikumīgā valsts atbalsta apmēram piemērojamo atsauces likmi pārskata ik gadu un attiecībā uz nākamo periodu piemēro atjaunoto (t+1) atsauces likmi attiecīgā atbalsta piešķiršanas datumā.

*dn -* nelikumīga valsts atbalsta procentu aprēķina periods katram saņemtajam nelikumīgā valsts atbalsta apmēram, izteikts dienās.

**VI. Noslēguma jautājumi**

1. Noteikumi stājas spēkā 2021. gada 1. janvārī.

Ministru prezidents A. K. Kariņš

Finanšu ministrs J. Reirs